**9. A feladat Magyarország második világháborús részvételével kapcsolatos.**

**Válaszoljon a kérdésekre a források alapján!**

„A magyar kormánynak fő feladata ebben az európai háborúban az, hogy Magyarország

katonai, anyagi és népi erejét a háború végéig konzerválja. Mindenáron távol

kell maradnia a konfliktusokban való részvételtől. A háború kimenetele kétséges. De

minden eshetőségben Magyarországnak fontosabb, hogy megtépázatlanul álljon ott

az európai konfliktus befejeződésének periódusában.” *(Teleki Pál tájékoztatója a*

*londoni és washingtoni követnek, 1941. március)*

„A tengelyhatalmakhoz való csatlakozásunk is kötelességünkké teszi a háborúban

való csatlakozásunkat, de ezenfelül még az is, hogy a további ország gyarapításunkat

is csak akkor remélhetjük, ha továbbra is kitartunk a tengelyhez hű politika mellett,

aminek jutalmaképpen biztosan visszakapjuk a történelmi Magyarország egész

területét. [...] Annál is inkább csatlakoznunk kell, mert Románia máris lekötelezte

magát a háborúban való részvételre. Ezt az ügyes román propaganda már eddig is

kihasználta ellenünk. Ha pedig a mi csatlakozásunk elmaradna, akkor nemcsak a

Romániával szemben táplált további revíziós igényeinkről kell talán örök időkre

lemondani, hanem az eddigi ország gyarapodásunk is veszendőbe mehet.” *(Werth*

*Henrik emlékirata, 1941. június)*

**a) Nevezze meg az első forrás szerzője által megfogalmazott politikai elvet! (1 pont)**

**……………………………………………………………………………………………….**

**b) Fogalmazza meg néhány szóban, milyennek ítélte 1941-ben Németország győzelmi**

**esélyeit: (Elemenként 1 pont.)**

**1. Teleki Pál: ………………………………………………………………………………**

**2. Werth Henrik: …...………………………………………………………………………**

**c) Mikor (év, hó, nap) lépett be Magyarország a Szovjetunió elleni háborúba?**

**(1 pont)**

**……………………………………………...**

**Megoldás**

**9. Magyarország a második világháborúban (Összesen 4 pont.)**

**a) fegyveres semlegesség**

**b) 1: Nem biztos Németország végső győzelme (számol a vereséggel is).**

**2. Biztosnak tartja a német győzelmet.**

**c) 1941. június 26. (Elfogadható még: 1941. június 27.)**